5. Tájékoztató a 2017. évi Ifi „A” és a 2017. évi Ifi „B” osztály bajnokságról

 „B” liga

Előzmények:

Az idei évben nem volt tervbe véve az Ifi „B” liga lebonyolítása, így kijelölt dátuma sem volt az MCSZ versenynaptárban.

Az Iskola Programok keretében a kőbányai (Janikovszky Éva ált. isk., Szent László gimnázium) iskolák vezetője, Tolnai László, azzal a kéréssel fordult az Elnökség felé, hogy az ottani iskolákból curlingező gyerekek szívesen részt vennének az Ifi „B” ligában, mint ahogy azt tavaly is megtették. A kőbányai program március közepén zárult, így az ő kérésük a március vége, április eleje lett volna. *(A kőbányai gyerekek egy része közben részt vett az április 8-9-i, 2017-es Christian Ludwig Emlékversenyen.)*

Az oktatókkal, Szabó Eszter, Palancsa Péter, Besnicz Péter, Sárdi Péter, Kerekes Olivér-el egyeztetve, mivel a többi Program ebben a szakaszban még tartott, azt gondoltuk helyesnek, ha az összes iskolát bevárjuk és utána tartjuk meg a „B” ligát. Így bővültünk volna a budaörsi Herman Ottó ált. isk., ill. a Baptista Gimnázium és Sportiskola csapataival is.

Erre az eseményre az MCSZ versenynaptárban nem volt időpont, így első körben az „A” liga tartaléknapját , április 16-át, ajánlotta fel az Elnökség a verseny megtartására. Ez az időpont a tavaszi szünet kellős közepe, ráadásul Húsvét is volt, így ezt halasztanunk kellett.

Az Elnökség végül az április 29-ét tudta biztosítani erre a rendezvényre, melyet a további, egyéb javaslatok és észrevételek hosszas megvitatása ellenére, végül fixálni tudtunk.

Az Elnökség maximális támogatottsága ellenére sem sikerült a csapatokat megszervezni és a versenyt a korábbi elképzelések szerint lebonyolítani.

Verseny lebonyolítása:

A versenyen való részvételt végül két, Arany János ált. iskolai csapat jelezte, így az esemény „Családi Nap” keretében került végül lebonyolításra a korábban meghírdetett, április 29-i napon.

Az indulók:

ARANYOSOK ( lányok )                               ULTIMATE CURLING ( fiuk )
Elek Csenge,                                                Hajdu Benett,
Elek Dalma,                                                  Irányi Tibor,
Boenf Lottie,                                                 Novinszki Ákos,
Rixer Enikő,
Kertész Kitti

A segítők:

Szabó Eszter és Kerekes Olivér

A lebonyolítás:

A lebonyolítás végül „Családi Nap” formában került megrendezésre. A gyerekek játszhattak egymás ellen, érem, gyümölcs és torta volt a jutalmuk. A szülők is nagy lelkesedéssel próbálták ki a játékot, megismerkedhettek a curlinggel.

Tanulság a szervezéssel kapcsolatban:

Javasolt a naptárban, a lehetőségekhez mérten, egy dátum fenntartása ennek az eseménynek, ami lehetőleg nem ünnep és nem is a tavaszi szünet ideje alatt van. Ha érdeklődés van, akkor egy fix időpont nem ad lehetőséget a variálásra. Véleményem szerintem mindenki próbálta a saját igényeire formálni ezt a versenyt, ami túlzott ˝ötletelésbe˝ csapott át, igazán nem találtuk meg a megfelelő időpontot.

Javasolt az Iskolákkal a kapcsolattartás, az iskolai képviselők, tanárok meghívása hivatalosan is erre az eseményre. Az Iskola Programban részt vevő curling oktatók feladata pedig a gyerekek, illetve a szülők informálása, az információ áramlás hatékonyabbá tétele lenne.

A verseny időpontjáról már a tavaszi szünet előtt, március elején döntött az Elnökség, annak kihirdetése még a tavaszi szünet előtt megtörtént. A lelkesedés valahol alább hagyott végül, csak a legkisebbek lendülete tartott ki a szezon végéig.

Budapest, 2017-05-09

 Nagy Gyöngyi